સોમવારે રાતે થયેલી તેમની કારની તોડફોડ વિશે માહિતી આપતાં મહેન્દ્ર પંચાલે કહ્યું હતું કે ‘હું સોમવાર સવારથી મારી બેબીની પરીક્ષા હોવાથી અને તેને ચિકનપૉક્સ નીકળ્યા હોવાથી તેની સરભરામાં જ હતો. ત્યાંથી આવીને બપોરે સાડાત્રણ વાગ્યે ફૅક્ટરીએ ગયો હતો. સાંજના સાડાસાત વાગ્યે ઘરે પાછો આવી ગયો હતો. રાતના સાડાનવ વાગ્યે હું ટીવીમાં સમાચાર જોતો હતો. એ સમયે અમારી સોસાયટીમાંથી મારા નામની બૂમો પડી હતી. એક યુવાને મને જલદી નીચે આવવા કહ્યું હતું. મેં જઈને જોયું તો મારી કારને કોઈ નુકસાન કરીને ભાગી ગયું હતું. અમારી બે સોસાયટીમાં ૪૯ ફ્લૅટ છે. એ બધા સાથે મારા સારા સંબંધો છે.’